Publicēts:
Latvijas Vēstnesis
, 211 (5017),
29.10.2013.
OP numurs: 
2013/211.1
Izdevējs: 
Saeima
Veids: 
likums
Pieņemts: 
10.10.2013.
Stājas spēkā: 
01.01.2014.
Saeima ir pieņēmusi un Valsts 
prezidents izsludina šādu likumu:
Sodu reģistra likums
I nodaļa. Vispārīgie noteikumi
1.pants
Likuma mērķis ir izveidot vienotu uzskaiti par noziedzīgus nodarījumus un administratīvos pārkāpumus izdarījušām
personām, lai veicinātu šo nodarījumu un pārkāpumu novēršanu un atklāšanu, kā arī par tiem personai noteiktā soda
izpildes un tiesību ierobežojumu kontroli.
2.pants
Sodu reģistrs (turpmāk — reģistrs) ir valsts informācijas sistēma, kuras pārzinis un turētājs ir Iekšlietu ministrijas
Informācijas centrs.
3.pants
Reģistrā iekļautās ziņas ir ierobežotas pieejamības informācija.
II nodaļa. Reģistrā iekļaujamās ziņas
4.pants
Par personu, pret kuru uzsākts kriminālprocess, reģistrā iekļaujamas šādas ziņas:
1) personas vārds (vārdi), uzvārds, kā arī iepriekšējais vārds, uzvārds, ja iepriekšējais vārds vai uzvārds ir
zināms;
2) personas kods (ja nav piešķirts personas kods, iekļauj dzimšanas datumu);
3) dzimšanas vieta;
4) dzimums;
5) valstiskā piederība un tās veids;
6) dzīvesvieta;
7) krimināllietas numurs pirmstiesas kriminālprocesā;
1
/
14
8) noziedzīga nodarījuma juridiskā kvalifikācija;
9) datums, kad uzsākts kriminālprocess, tās iestādes un struktūrvienības (turpmāk — iestāde) nosaukums,
kura uzsākusi kriminālprocesu;
10) datums, no kura persona uzskatāma par personu, pret kuru uzsākts kriminālprocess;
11) noziedzīga nodarījuma izdarīšanas datums;
12) tās iestādes nosaukums, kuras lietvedībā atrodas krimināllieta;
13) 
Kriminālprocesa likuma
 un 
Krimināllikuma
 pants, daļa un punkts, uz kura pamata kriminālprocess izbeigts
(izbeigts daļā), tās iestādes nosaukums, kura pieņēmusi lēmumu par kriminālprocesa izbeigšanu (izbeigšanu
daļā), un datums, kad pieņemts lēmums par kriminālprocesa izbeigšanu (izbeigšanu daļā);
14) personas datu maiņas datums un jaunie dati, kā arī informācija par citu reģistrā iekļauto ziņu precizēšanu;
15) datums, kad persona mirusi vai tiesa izsludinājusi personu par mirušu.
5.pants
Par kriminālprocesa ietvaros aizturēto personu reģistrā papildus šā likuma 
4.pantā
 minētajām ziņām iekļaujamas
šādas ziņas:
1) datums, kad persona aizturēta, tās iestādes nosaukums, kura personu aizturējusi, un īslaicīgās aizturēšanas
vieta, kurā persona ievietota;
2) datums, kad persona atbrīvota no īslaicīgās aizturēšanas vietas, un tās iestādes nosaukums, kura personu
atbrīvojusi.
6.pants
Par noziedzīga nodarījuma izdarīšanā aizdomās turēto personu reģistrā papildus šā likuma 
4. 
un 
5.pantā
minētajām ziņām iekļaujamas šādas ziņas:
1) datums, kad persona atzīta par aizdomās turēto, kā arī tās iestādes nosaukums, kura pieņēmusi lēmumu
par personas atzīšanu par aizdomās turēto;
2) datums, kad atcelts lēmums par personas atzīšanu par aizdomās turēto, un tās iestādes nosaukums, kura
minēto lēmumu pieņēmusi;
3) drošības līdzekļa veids, tā piemērošanas, grozīšanas vai atcelšanas datums un tās iestādes nosaukums,
kura attiecīgo lēmumu pieņēmusi;
4) ja drošības līdzeklis nav saistīts ar brīvības atņemšanu, ar tā piemērošanu saistītās ziņas:
a) tās personas dati, kurai aizliegts tuvoties, ja piemērots drošības līdzeklis — aizliegums tuvoties noteiktai
personai,
b) tās vietas adrese, kuru aizliegts apmeklēt vai kurai aizliegts tuvoties, ja piemērots drošības līdzeklis —
aizliegums tuvoties noteiktai vietai,
c) nodarbošanās (darbības), kuru aizliegts veikt, vai amata (darba) pienākumi, kurus aizliegts pildīt, ja
piemērots drošības līdzeklis — noteiktas nodarbošanās aizliegums,
d) uzturēšanās ilgums un uzturēšanās vietas adrese, ja piemērots drošības līdzeklis — uzturēšanās
noteiktā vietā,
e) dzīvesvietas vai pagaidu uzturēšanās vietas adrese, ja piemērots drošības līdzeklis — uzturēšanās
2
/
14
noteiktā vietā,
f) pastāvīgās dzīvesvietas vai pagaidu uzturēšanās vietas adrese, kuru aizliegts mainīt, ja piemērots drošības
līdzeklis — nodošana policijas uzraudzībā,
g) tās personas dati, ar kuru aizliegts tikties, ja piemērots drošības līdzeklis — nodošana policijas
uzraudzībā,
h) vietas vai iestādes (veids vai adrese), kuras aizliegts apmeklēt, ja piemērots drošības līdzeklis —
nodošana policijas uzraudzībā,
i) diennakts laiks, kurā jāatrodas savā dzīvesvietā, ja piemērots drošības līdzeklis — nodošana policijas
uzraudzībā;
5) ziņas par tāda drošības līdzekļa piemērošanu, kas saistīts ar brīvības atņemšanu:
a) datums, kad persona ievietota vai pārvietota ieslodzījuma vietā, kā arī tās ieslodzījuma vietas nosaukums,
kurā persona ievietota vai uz kuru pārvietota,
b) tās iestādes nosaukums, kura pieņēmusi lēmumu par personas atbrīvošanu no ieslodzījuma vietas,
c) datums, kad persona atbrīvota no ieslodzījuma vietas, tās ieslodzījuma vietas nosaukums, kura personu
atbrīvojusi, normatīvā akta pants, daļa un punkts, uz kura pamata persona atbrīvota no ieslodzījuma vietas,
d) datums, kad persona aizbēgusi no ieslodzījuma vietas, tās ieslodzījuma vietas nosaukums, no kuras
persona aizbēgusi;
6) datums, kad pieņemts lēmums par personas meklēšanu, tās iestādes nosaukums, kura pieņēmusi lēmumu
par personas meklēšanu;
7) datums, kad persona, attiecībā uz kuru pieņemts lēmums par personas meklēšanu, atrasta;
8) datums, kad pieņemts lēmums par kriminālprocesu apvienošanu vai kriminālprocesa izdalīšanu atsevišķā
lietvedībā; tās iestādes nosaukums, kura pieņēmusi lēmumu par kriminālprocesu apvienošanu vai
kriminālprocesa izdalīšanu atsevišķā lietvedībā; krimināllietas numurs pirms kriminālprocesu apvienošanas vai
kriminālprocesa izdalīšanas atsevišķā lietvedībā un krimināllietas numurs pēc kriminālprocesu apvienošanas vai
kriminālprocesa izdalīšanas atsevišķā lietvedībā;
9) noziedzīgu nodarījumu juridiskā kvalifikācija kriminālprocesos, kuri tika apvienoti, vai kriminālprocesā, kurš
tika izdalīts atsevišķā lietvedībā;
10) kriminālprocesa apturēšanas vai atjaunošanas datums, tās iestādes nosaukums, kura pieņēmusi lēmumu
par kriminālprocesa apturēšanu vai atjaunošanu, 
Kriminālprocesa likuma
 pants, daļa un punkts, uz kura pamata
kriminālprocess apturēts vai atjaunots;
11) tās prokuratūras struktūrvienības nosaukums, kurai krimināllieta nosūtīta kriminālvajāšanas uzsākšanai pret
personu, krimināllietas nosūtīšanas datums, tās iestādes nosaukums, kura krimināllietu nosūtīja prokuratūrai;
12) tās iestādes nosaukums, kurai krimināllieta nosūtīta pēc piekritības (valsts nosaukums, ja krimināllieta
nosūtīta uz ārvalsti), krimināllietas nosūtīšanas datums, tās iestādes nosaukums, kura krimināllietu nosūtīja
pēc piekritības;
13) tās prokuratūras struktūrvienības nosaukums, kura krimināllietu nosūtīja izmeklēšanas turpināšanai,
krimināllietas nosūtīšanas datums, tās iestādes nosaukums, kurai krimināllieta nosūtīta izmeklēšanas
turpināšanai.
7.pants
Par noziedzīga nodarījuma izdarīšanā apsūdzēto personu reģistrā papildus šā likuma 
4.
, 
5. 
un 
6.pantā
 minētajām
ziņām iekļaujamas šādas ziņas:
3
/
14
1) datums, kad pieņemts lēmums par personas saukšanu pie kriminālatbildības, tās prokuratūras
struktūrvienības nosaukums, kura minēto lēmumu pieņēmusi;
2) tās tiesas nosaukums, kurai krimināllieta nodota, krimināllietas nodošanas datums, tās prokuratūras
struktūrvienības nosaukums, kura nodevusi krimināllietu tiesai, 
Kriminālprocesa likuma
 pants, daļa un punkts,
uz kura pamata pieņemts lēmums par pirmstiesas kriminālprocesa pabeigšanu;
3) prokurora uzliktie pienākumi un pārbaudes laiks, personu nosacīti atbrīvojot no kriminālatbildības;
4) ar prokurora uzlikto pienākumu izpildi saistītās ziņas:
a) dzīvesvietas adrese, kuru aizliegts mainīt, ja, nosacīti atbrīvojot no kriminālatbildības, uzlikts pienākums
nemainīt dzīvesvietu bez Valsts probācijas dienesta piekrišanas,
b) rīcība vai nodarbošanās, no kuras jāatturas, ja, nosacīti atbrīvojot no kriminālatbildības, uzlikts pienākums
atturēties no noteiktas rīcības vai nodarbošanās;
5) tās iestādes nosaukums, kurai uzdots kontrolēt uzliktā pienākuma izpildi;
6) datums, kad lēmums par nosacītu atbrīvošanu no kriminālatbildības stājies spēkā pilnā apjomā;
7) tās valsts nosaukums, kurai krimināllieta nosūtīta pēc piekritības, ja krimināllieta nosūtīta uz ārvalsti,
krimināllietas nosūtīšanas datums, tās prokuratūras struktūrvienības nosaukums, kura krimināllietu nosūtīja pēc
piekritības;
8) tās prokuratūras struktūrvienības nosaukums, kura krimināllietu nosūtīja papildu izmeklēšanai, krimināllietas
nosūtīšanas datums, tās iestādes nosaukums, kurai krimināllieta nosūtīta papildu izmeklēšanai;
9) tās tiesas nosaukums, kura krimināllietu nosūtīja trūkumu novēršanai, datums, kad krimināllieta nosūtīta
trūkumu novēršanai, tās iestādes nosaukums, kurai krimināllieta nosūtīta trūkumu novēršanai;
10) datums, kad pieņemts lēmums par vienošanās procesa kārtībā iesniegtas krimināllietas nosūtīšanu
pārkāpumu novēršanai, tās tiesas nosaukums, kura minēto lēmumu pieņēmusi, tās iestādes nosaukums, kurai
krimināllieta nosūtīta pārkāpumu novēršanai;
11) kriminālprocesa iztiesāšanas apturēšanas vai atjaunošanas datums un tās tiesas nosaukums, kura
pieņēmusi lēmumu par kriminālprocesa iztiesāšanas apturēšanu vai atjaunošanu;
12) datums, kad pieņemts nolēmums par atbrīvošanu no soda vai kriminālatbildības, tās tiesas nosaukums,
kura minēto nolēmumu pieņēmusi, 
Kriminālprocesa likuma
 un 
Krimināllikuma
 pants, daļa un punkts, uz kura
pamata šis nolēmums pieņemts;
13) datums, kad pieņemts nolēmums par personas attaisnošanu, tās tiesas nosaukums, kura minēto
nolēmumu pieņēmusi, 
Kriminālprocesa likuma
 un 
Krimināllikuma
 pants, daļa un punkts, uz kura pamata
persona attaisnota.
8.pants
Par personu, pret kuru notiek process medicīniska rakstura piespiedu līdzekļa noteikšanai, reģistrā papildus šā
likuma 
4.
, 
5.
, 
6. 
un 
7.pantā
 minētajām ziņām iekļaujamas šādas ziņas:
1) datums, kad pieņemts lēmums turpināt procesu medicīniska rakstura piespiedu līdzekļa noteikšanai, tās
iestādes nosaukums, kura attiecīgo lēmumu pieņēmusi, tās prokuratūras struktūrvienības nosaukums, kurai
krimināllietas materiāli nodoti;
2) datums, kad pieņemts lēmums par krimināllietas nodošanu tiesai medicīniska rakstura piespiedu līdzekļa
noteikšanai, tās prokuratūras struktūrvienības nosaukums, kura minēto lēmumu pieņēmusi, tās tiesas
nosaukums, kurai krimināllieta nodota.
9.pants
4
/
14
(1) Par noziedzīga nodarījuma izdarīšanā notiesāto personu reģistrā papildus šā likuma 
4.
, 
5.
, 
6. 
un 
7.pantā
minētajām ziņām iekļaujamas šādas ziņas:
1) datums, kad pasludināts tiesas nolēmums, kas stājies spēkā, un tās tiesas nosaukums, kura pasludinājusi
attiecīgo tiesas nolēmumu krimināllietā;
2) datums, kad sastādīts prokurora priekšraksts par sodu, kas stājies spēkā, un tās prokuratūras
struktūrvienības nosaukums, kura sastādījusi prokurora priekšrakstu par sodu;
3) 
Krimināllikuma
 pants, daļa un punkts, uz kura pamata persona notiesāta;
4) piespriestais (noteiktais) soda veids un mērs;
5) ar piemēroto sodu — mantas konfiskācija — saistītās ziņas:
a) katras konfiscējamās mantas veids,
b) katras konfiscējamās mantas vērtība;
6) kaitējuma kompensācijas apmērs;
7) datums, kad stājies spēkā tiesas nolēmums vai prokurora priekšraksts par sodu;
8) tā tiesneša vai prokurora vārds un uzvārds, kurš pasludinājis spēkā stājušos tiesas nolēmumu vai kurš
sastādījis prokurora priekšrakstu par sodu;
9) datums, kad piemērots medicīniska vai audzinoša rakstura piespiedu līdzeklis, tās tiesas nosaukums, kura
piemērojusi piespiedu līdzekli, un piemērotā medicīniska vai audzinoša rakstura piespiedu līdzekļa veids;
10) noziedzīgu nodarījumu izdarījušās personas vainas forma;
11) datums, kad pieņemts lēmums par tiesas nolēmuma atcelšanu pilnībā vai tā daļā, tās tiesas nosaukums,
kura minēto lēmumu pieņēmusi, datums, kad šis lēmums stājies spēkā, tās iestādes nosaukums, kurai
krimināllieta nosūtīta;
12) tiesas uzliktie pienākumi un noteiktais pārbaudes laiks, nosacīti notiesājot;
13) tiesas uzliktie pienākumi, nosacīti pirms termiņa atbrīvojot no soda;
14) ar tiesas uzlikto pienākumu izpildi saistītās ziņas, nosacīti notiesājot vai nosacīti pirms termiņa atbrīvojot no
soda:
a) tās vietas adrese, kuru aizliegts apmeklēt, ja, nosacīti notiesājot vai nosacīti pirms termiņa atbrīvojot no
soda, uzlikts pienākums neapmeklēt noteiktas vietas,
b) diennakts laiks, kurā jāatrodas savā dzīvesvietā, ja, nosacīti notiesājot vai nosacīti pirms termiņa atbrīvojot
no soda, uzlikts pienākums noteiktā diennakts laikā atrasties savā dzīvesvietā;
15) datums, kad pilnīgi vai daļēji atcelti tiesas uzliktie pienākumi, un tās tiesas nosaukums, kura pilnīgi vai
daļēji atcēlusi tiesas uzliktos pienākumus;
16) datums, kad pieņemts lēmums par nosacītu pirmstermiņa atbrīvošanu no soda, tās tiesas nosaukums, kura
minēto lēmumu pieņēmusi, un neizciestā soda laiks;
17) datums, kad pieņemts lēmums par noteiktā pārbaudes laika pagarināšanu nosacītas notiesāšanas
gadījumā, un termiņš, uz kādu pagarināts pārbaudes laiks;
18) papildsoda — probācijas uzraudzība — izciešanas laikā noteiktie pienākumi;
19) ar papildsoda — probācijas uzraudzība — izciešanas laikā noteiktajiem pienākumiem saistītās ziņas:
5
/
14
a) diennakts laiks, kurā aizliegts atstāt dzīvesvietu, ja noteikts aizliegums atstāt dzīvesvietu noteiktā
diennakts laikā,
b) sabiedriskās vietas (veids vai adrese), kurās aizliegts uzturēties, ja noteikts aizliegums uzturēties
noteiktās sabiedriskajās vietās,
c) tās personas dati, ar kuru aizliegts sazināties, ja noteikts aizliegums sazināties ar noteiktiem cilvēkiem,
d) administratīvā teritorija, no kuras aizliegts izbraukt, ja noteikts aizliegums izbraukt no noteiktas
administratīvās teritorijas bez Valsts probācijas dienesta atļaujas,
e) priekšmets, kuru aizliegts iegādāties, nēsāt vai glabāt, ja noteikts aizliegums iegādāties, nēsāt vai glabāt
noteiktus priekšmetus,
f) objekti, vietas vai iestādes (veids vai adrese), kurām aizliegts tuvoties, ja noteikts aizliegums tuvoties
noteiktiem objektiem, vietām vai iestādēm;
20) ar papildsodu — tiesību ierobežošana — atņemtajām tiesībām vai noteiktajiem aizliegumiem saistītās
ziņas:
a) tiesības, ko neļauj izmantot,
b) amats, ko aizliegts ieņemt,
c) profesionālā vai cita veida darbība, ko aizliegts veikt,
d) tās vietas adrese, kuru aizliegts apmeklēt,
e) pasākumi, kurus aizliegts apmeklēt;
21) tās iestādes nosaukums, kurai uzlikts pienākums izpildīt tiesas nolēmumu vai prokurora priekšrakstu par
sodu;
22) datums, kad uzsākta soda izciešana (izpilde), un datums, kad izciests (izpildīts) piespriestais (noteiktais)
sods;
23) datums, kad atcelts vai grozīts medicīniska rakstura piespiedu līdzeklis vai izpildīts audzinoša rakstura
piespiedu līdzeklis;
24) datums, kad pieņemts lēmums par atbrīvošanu no soda izciešanas, tās tiesas nosaukums, kura minēto
lēmumu pieņēmusi, un 
Kriminālprocesa likuma
 pants, daļa un punkts, uz kura pamata šis lēmums pieņemts;
25) datums, kad pieņemts lēmums par sodāmības noņemšanu, un tās tiesas nosaukums, kura minēto lēmumu
pieņēmusi;
26) datums, kad pieņemts lēmums par apžēlošanas vai amnestijas piemērošanu;
27) personas dzīvesvietas adrese pēc atbrīvošanas no ieslodzījuma vietas;
28) piespriestā (noteiktā) soda aizstāšana, samazināšana (mīkstināšana) vai pastiprināšana, kā arī papildsoda
aizstāšana vai atcelšana (tās tiesas nosaukums, kura pieņēmusi attiecīgo lēmumu, datums un jaunais sods);
29) datums, kad notiesājošam spriedumam vai prokurora priekšrakstam par sodu iestājies izpildes noilgums.
(2) Papildus šā panta pirmajā daļā minētajām ziņām reģistrā var iekļaut arī citas ziņas, ko sniegusi Eiropas
Savienības dalībvalsts kompetentā iestāde, kas nodrošina informācijas apmaiņu no sodāmības reģistriem (turpmāk —
Eiropas Savienības dalībvalsts centrālā iestāde).
10.pants
6
/
14
Par personu, kurai piemērots medicīniska rakstura piespiedu līdzeklis, reģistrā papildus šā likuma 
4.
, 
5.
, 
6.
, 
7. 
un
8.pantā
 minētajām ziņām iekļaujamas šādas ziņas:
1) datums, kad pieņemts lēmums par medicīniska rakstura piespiedu līdzekļa piemērošanu, tās tiesas
nosaukums, kura minēto lēmumu pieņēmusi;
2) medicīniska rakstura piespiedu līdzekļa veids;
3) datums, kad pieņemts lēmums par medicīniska rakstura piespiedu līdzekļa grozīšanu (jaunais medicīniska
rakstura piespiedu līdzeklis) vai atcelšanu, tās tiesas nosaukums, kura minēto lēmumu pieņēmusi.
11.pants
Par juridisko personu, kurai piemērots piespiedu ietekmēšanas līdzeklis, reģistrā iekļaujamas šādas ziņas:
1) nosaukums;
2) reģistrācijas numurs;
3) juridiskā adrese;
4) datums, kad pasludināts tiesas nolēmums, kas stājies spēkā, un tās tiesas nosaukums, kura attiecīgo
tiesas nolēmumu pasludinājusi;
5) datums, kad sastādīts prokurora priekšraksts par piespiedu ietekmēšanas līdzekli, kas stājies spēkā, un tās
prokuratūras struktūrvienības nosaukums, kura sastādījusi prokurora priekšrakstu par piespiedu ietekmēšanas
līdzekli;
6) 
Krimināllikuma
 pants, daļa un punkts, uz kura pamata juridiskajai personai piespiedu ietekmēšanas līdzeklis
piemērots;
7) piemērotā piespiedu ietekmēšanas līdzekļa veids un mērs;
8) tā tiesneša vai prokurora vārds un uzvārds, kurš pasludinājis spēkā stājušos tiesas nolēmumu vai kurš
sastādījis prokurora priekšrakstu par piespiedu ietekmēšanas līdzekli;
9) datums, kad tiesas nolēmums vai prokurora priekšraksts par piespiedu ietekmēšanas līdzekli stājies spēkā;
10) datums, kad piemērotais piespiedu ietekmēšanas līdzeklis izpildīts;
11) personas datu maiņas datums un jaunie dati.
12.pants
(1) Par administratīvo pārkāpumu izdarījušo personu reģistrā iekļaujamas šādas ziņas:
1) personas vārds (vārdi), uzvārds;
2) personas kods (ja nav piešķirts personas kods, iekļauj dzimšanas datumu);
3) dzimums;
4) valstiskā piederība un tās veids;
5) dzīvesvieta;
6) juridiskajai personai un personālsabiedrībai — nosaukums, reģistrācijas numurs un juridiskā adrese;
7) normatīvā akta pants, daļa un punkts, kurā paredzēts pārkāpums, par kura izdarīšanu persona saukta pie
7
/
14
administratīvās atbildības;
8) administratīvā pārkāpuma izdarīšanas (pārtraukšanas) datums, laiks un vieta;
9) tās institūcijas nosaukums (amatpersonas vārds un uzvārds), kura sastādījusi protokolu par administratīvo
pārkāpumu, protokola sastādīšanas datums un protokola numurs;
10) tās institūcijas nosaukums (amatpersonas vārds un uzvārds), kura pieņēmusi lēmumu administratīvā
pārkāpuma lietā, minētā lēmuma numurs un pieņemšanas datums, lēmumā noteiktais administratīvais sods, tā
valsts budžeta vai pašvaldības budžeta konta numurs, kurā iemaksājams uzliktais naudas sods;
11) datums, kad stājies spēkā lēmums (nolēmums) administratīvā pārkāpuma lietā;
12) datums, kad administratīvais sods izciests (izpildīts);
13) datums, kad persona rakstveidā informēta par lietas nodošanu tiesu izpildītājam;
14) datums, kad lēmums par naudas soda uzlikšanu iesniegts piespiedu izpildei;
15) tās izpildinstitūcijas nosaukums, kurai lēmums par naudas soda uzlikšanu nodots piespiedu izpildei;
16) datums, kad lēmuma izpilde par naudas soda uzlikšanu ir apturēta un atjaunota;
17) datums, kad iestājies administratīvā soda izpildes noilgums;
18) personas datu maiņas datums un jaunie dati;
19) ziņas par personai veikto pārbaudi alkohola koncentrācijas, narkotisko vai citu apreibinošo vielu ietekmes
konstatēšanai:
a) pārbaudes veids,
b) pārbaudes protokola numurs,
c) pārbaudes protokola sastādīšanas datums,
d) tās iestādes nosaukums, kura veica pārbaudi,
e) personas stāvoklis (pārbaudes rezultāts vai medicīniskās pārbaudes atzinums),
f) konstatētais promiļu daudzums izelpā un bioloģiskajās vidēs,
g) veiktās pārbaudes izdevumu summa,
h) tā konta numurs, kurā persona iemaksā izdevumus par tai veikto pārbaudi alkohola koncentrācijas,
narkotisko vai citu apreibinošo vielu ietekmes konstatēšanai,
i) datums, kad lēmums par izdevumiem, kas saistīti ar alkohola koncentrācijas, narkotisko vai citu
apreibinošo vielu ietekmes konstatēšanai veikto pārbaudi, nodots piespiedu izpildei,
j) tās izpildinstitūcijas nosaukums, kurai lēmums par izdevumiem, kas saistīti ar alkohola koncentrācijas,
narkotisko vai citu apreibinošo vielu ietekmes konstatēšanai veiktajām pārbaudēm, nodots piespiedu izpildei;
20) ziņas par noteikto garantijas naudu:
a) garantijas naudas apmērs,
b) iemaksātā garantijas naudas summa,
c) tā konta numurs, kurā persona iemaksā garantijas naudu,
8
/
14
d) garantijas naudas iemaksas datums (datums, kad iestāde normatīvajos aktos noteiktajā kārtībā atzinusi
veikto maksājumu par saņemtu),
e) aizturētie transportlīdzekļa reģistrācijas dokumenti un transportlīdzekļa vadītāja apliecība,
f) datums, kad nosūtīta informācija par iemaksātās garantijas naudas vai tās atlikuma atmaksu.
(2) Par konkurences tiesību pārkāpumus izdarījušo personu reģistrā papildus iekļauj atzīmi par to, vai atbilstoši
konstatētajam pārkāpumam kandidāts vai pretendents izslēdzams no iepirkuma procedūras atbilstoši 
Publisko
iepirkumu likuma
 prasībām.
13.pants
Par nepilngadīgo personu, kurai piemērots audzinoša rakstura piespiedu līdzeklis, reģistrā iekļaujamas šādas
ziņas:
1) personas vārds (vārdi), uzvārds, kā arī iepriekšējais vārds, uzvārds, ja iepriekšējais vārds vai uzvārds ir
zināms;
2) personas kods (ja nav piešķirts personas kods, iekļauj dzimšanas datumu);
3) dzimšanas vieta;
4) dzimums;
5) valstiskā piederība un tās veids;
6) dzīvesvieta;
7) datums, kad stājies spēkā lēmums par audzinoša rakstura piespiedu līdzekļa piemērošanu, tās tiesas
nosaukums vai pašvaldības administratīvās komisijas nosaukums, kura minēto lēmumu pieņēmusi;
8) piemērotais audzinoša rakstura piespiedu līdzeklis;
9) papildus piemērotajam audzinoša rakstura piespiedu līdzeklim uzliktais pienākums;
10) ar audzinoša rakstura piespiedu līdzekli — uzvedības ierobežojumi — uzliktais pienākums vai noteiktais
aizliegums;
11) ar audzinoša rakstura piespiedu līdzekļa — uzvedības ierobežojumi — uzliktā pienākuma vai noteiktā
aizlieguma piemērošanu saistītās ziņas:
a) sabiedriskā vieta, kuru aizliegts apmeklēt,
b) tās personas dati, ar kuru aizliegts satikties,
c) diennakts laiks, kurā jāatrodas savā dzīvesvietā;
12) ar audzinoša rakstura piespiedu līdzekļa — ievietošana bērnu sociālās korekcijas izglītības iestādē —
piemērošanu saistītās ziņas:
a) sociālās korekcijas izglītības iestādes nosaukums,
b) termiņš, uz kādu bērns un nepilngadīgais ievietots sociālās korekcijas izglītības iestādē;
13) tās institūcijas nosaukums, kurai lēmums par audzinoša rakstura piespiedu līdzekļa piemērošanu nodots
izpildei;
14) datums, kad pieņemts lēmums par piemērotā audzinoša rakstura piespiedu līdzekļa aizstāšanu ar stingrāku
piespiedu līdzekli, tās tiesas nosaukums vai administratīvās komisijas nosaukums, kura minēto lēmumu
9
/
14
pieņēmusi;
15) datums, kad pieņemts lēmums par audzinoša rakstura piespiedu līdzekļa piemērošanas ilguma
samazināšanu vai pagarināšanu, tās tiesas nosaukums vai administratīvās komisijas nosaukums, kura minēto
lēmumu pieņēmusi;
16) datums, kad pieņemts lēmums par audzinoša rakstura piespiedu līdzekļa — ievietošana bērnu sociālās
korekcijas izglītības iestādē — aizstāšanu ar sodu, tās tiesas nosaukums, kura minēto lēmumu pieņēmusi.
14.pants
(1) Ziņas Iekšlietu ministrijas Informācijas centram iekļaušanai reģistrā sniedz:
1) iestāde vai persona, kura pilnvarota veikt izmeklēšanu;
2) prokuratūras struktūrvienība;
3) tiesa;
4) Ieslodzījuma vietu pārvalde;
5) institūcija, kura izpilda sodu vai piemēroto piespiedu līdzekli vai veic ar alkohola koncentrācijas, narkotisko
vai citu apreibinošo vielu ietekmes konstatēšanai veiktajām pārbaudēm saistīto izdevumu piedziņu
administratīvo pārkāpumu lietās;
6) Valsts kase;
7) Pilsonības un migrācijas lietu pārvalde;
8) Valsts prezidenta kanceleja;
9) institūcijas vai amatpersonas, kuras sastāda protokolu par administratīvo pārkāpumu;
10) institūcijas vai amatpersonas, kuras ir tiesīgas izskatīt administratīvo pārkāpumu lietas;
11) citas valsts un pašvaldību iestādes, kuru rīcībā ir reģistra veidošanai nepieciešamā informācija.
(2) Šā panta pirmajā daļā minētās iestādes ir atbildīgas par ziņu savlaicīgu sniegšanu reģistram un šo ziņu
atbilstību apliecinošiem dokumentiem, ja tādi ir.
(3) Ministru kabinets nosaka kārtību un apjomu, kādā šā panta pirmajā daļā minētās iestādes sniedz ziņas
Iekšlietu ministrijas Informācijas centram.
15.pants
Lai nodrošinātu patiesas un aktuālas šajā likumā minētās informācijas uzkrāšanu un ziņu pilnīgumu, Iekšlietu
ministrijas Informācijas centrs ir tiesīgs pieprasīt un bez maksas saņemt informāciju no valsts un pašvaldību iestādēm.
16.pants
(1) Iekšlietu ministrijas Informācijas centrs reģistrā iekļauj un glabā Eiropas Savienības dalībvalsts centrālās
iestādes sniegtās ziņas par Latvijas pilsoņa, Latvijas nepilsoņa, tāda citas Eiropas Savienības dalībvalsts, Eiropas
Ekonomikas zonas valsts vai Šveices Konfederācijas pilsoņa (turpmāk — Savienības pilsonis) notiesāšanu, kuram
Latvijā izsniegta Savienības pilsoņa reģistrācijas apliecība vai Savienības pilsoņa pastāvīgās uzturēšanās apliecība, par
Latvijā termiņuzturēšanās vai pastāvīgās uzturēšanās atļauju saņēmuša ārzemnieka notiesāšanu, kā arī trešās valsts
sniegtās ziņas par minēto personu notiesāšanu saskaņā ar starptautiskajiem līgumiem.
(2) Ja Eiropas Savienības dalībvalsts centrālā iestāde sniedz ziņas par labojumiem iepriekš sniegtajās ziņās,
Iekšlietu ministrijas Informācijas centrs attiecīgi labo reģistra aktuālajā datubāzē iekļautās ziņas.
10
/
14
(3) Ja, sniedzot šā panta pirmajā daļā minētās ziņas, Eiropas Savienības dalībvalsts centrālā iestāde norādījusi, ka
tās ir izmantojamas tikai kriminālprocesa mērķiem, citai Eiropas Savienības dalībvalsts centrālajai iestādei ziņas
nesniedz. Šādā gadījumā Iekšlietu ministrijas Informācijas centrs sniedz informāciju par Eiropas Savienības dalībvalsti,
no kuras minētās ziņas saņemtas.
(4) Eiropas Savienības dalībvalsts centrālās iestādes sniegtās un reģistrā iekļautās ziņas trešajām valstīm Iekšlietu
ministrijas Informācijas centrs sniedz, ievērojot Eiropas Savienības dalībvalsts noteiktos ierobežojumus.
III nodaļa. Ziņu pieprasīšana no Eiropas Savienības dalībvalstīm
17.pants
(1) Ja personām un iestādēm, kurām saskaņā ar šo likumu ir tiesības saņemt ziņas no reģistra, nepieciešamas
ziņas par Eiropas Savienības dalībvalsts valstspiederīgā notiesāšanu Eiropas Savienības dalībvalstī vai arī trešajā valstī,
Iekšlietu ministrijas Informācijas centrs tās pieprasa no Eiropas Savienības dalībvalsts centrālās iestādes, aizpildot
veidlapu, kuras saturu un paraugu nosaka Ministru kabinets.
(2) Šā panta pirmajā daļā minēto veidlapu aizpilda attiecīgās Eiropas Savienības dalībvalsts valodā vai tajā valodā,
kuru šī valsts saziņai norādījusi Eiropas Savienības Padomes ģenerālsekretariātam.
(3) Iekšlietu ministrijas Informācijas centrs pieprasa no Eiropas Savienības dalībvalsts centrālās iestādes
kriminālprocesā pieņemtā nolēmuma par personas notiesāšanu kopiju, ja tā nepieciešama personām un iestādēm,
kurām saskaņā ar šo likumu ir tiesības saņemt ziņas no reģistra.
18.pants
Šā likuma 
17.panta
 pirmajā daļā minētās ziņas, ko sniegusi Eiropas Savienības dalībvalsts centrālā iestāde, var
izmantot tikai tiem mērķiem, kuriem tās sākotnēji tika sniegtas, izņemot gadījumus, kad:
1) tiek ievēroti ierobežojumi, ko noteikusi Eiropas Savienības dalībvalsts;
2) tas nepieciešams tūlītēja un nopietna sabiedriskās kārtības apdraudējuma novēršanai.
IV nodaļa. Reģistrā iekļauto ziņu sniegšana
19.pants
(1) Tiesības pieprasīt un saņemt ziņas no reģistra ir:
1) privātpersonai — ziņas par sevi, kā arī normatīvajos aktos konkrēti norādītos gadījumos un apjomā — citu
reģistrā iekļauto informāciju;
2) operatīvās darbības subjektam, iestādei vai personai, kura pilnvarota veikt izmeklēšanu, prokuratūras
struktūrvienībai un tiesai — ziņas, kas nepieciešamas attiecīgo iestāžu vai personu darbību regulējošos
normatīvajos aktos noteikto funkciju veikšanai;
3) iestādei, kura ir tiesīga izskatīt administratīvo pārkāpumu lietas, — ziņas, kas nepieciešamas tās lietvedībā
esošo administratīvo pārkāpumu lietu izskatīšanai;
4) citai valsts un pašvaldību iestādei — ziņas normatīvajos aktos noteiktajā apjomā un paredzētajiem mērķiem;
5) darba devējam — ziņas, kas nepieciešamas, lai pārbaudītu fiziskās personas atbilstību normatīvajos aktos
noteiktajiem ierobežojumiem, pieņemot to darbā vai dienestā (norādot normatīvo aktu, kas paredz attiecīgus
ierobežojumus);
11
/
14
6) aizstāvim — ziņas par aizstāvamo personu kriminālprocesā vai administratīvā pārkāpuma lietā, to
dokumentāri apliecinot;
7) zvērinātam tiesu izpildītājam — par lietvedībā esošo izpildu lietu — ziņas par naudas soda izpildi vai
izdevumu par personai veikto pārbaudi alkohola koncentrācijas, narkotisko vai citu apreibinošo vielu ietekmes
konstatēšanai atmaksāšanu;
8) Eiropas Savienības dalībvalsts centrālajai iestādei — ziņas par personas notiesāšanu.
(2) Iekšlietu ministrijas Informācijas centrs sniedz reģistrā iekļautās ziņas citas Eiropas Savienības dalībvalsts
centrālajai iestādei par tās valstspiederīgo, kurš notiesāts Latvijas Republikā.
(3) Ja šā panta otrajā daļā minētās ziņas ir izmantojamas tikai kriminālprocesa mērķiem, Iekšlietu ministrijas
Informācijas centrs par to informē Eiropas Savienības dalībvalsts centrālo iestādi, kurai ziņas sniedz.
(4) Ministru kabinets nosaka kārtību, kādā Iekšlietu ministrijas Informācijas centrs sniedz reģistrā iekļautās ziņas.
(5) Ja reģistrā iekļautās ziņas par citas Eiropas Savienības dalībvalsts valstspiederīgā notiesāšanu labo vai dzēš,
Iekšlietu ministrijas Informācijas centrs informē par to Eiropas Savienības dalībvalsts centrālo iestādi, kurai minētās
ziņas sniedzis.
(6) Iekšlietu ministrijas Informācijas centrs izsniedz Eiropas Savienības dalībvalsts centrālajai iestādei
kriminālprocesā pieņemtā nolēmuma par personas notiesāšanu kopiju, ja ir saņemts attiecīgs lūgums. Iekšlietu
ministrijas Informācijas centrs pieprasa un bez maksas saņem no valsts iestādēm kriminālprocesā pieņemtā
nolēmuma par personas notiesāšanu kopiju, kā arī ar notiesājošo nolēmumu saistīto turpmāko nolēmumu kopijas.
20.pants
(1) Iekšlietu ministrijas Informācijas centrs sniedz citas Eiropas Savienības dalībvalsts centrālajai iestādei reģistrā
iekļautās ziņas par Latvijas pilsoņa, Latvijas nepilsoņa, tāda Savienības pilsoņa sodāmību, kuram Latvijā izsniegta
Savienības pilsoņa reģistrācijas apliecība vai Savienības pilsoņa pastāvīgās uzturēšanās apliecība, kā arī par Latvijā
termiņuzturēšanās vai pastāvīgās uzturēšanās atļauju saņēmuša ārzemnieka sodāmību, norādot attiecīgos personas
datu apstrādei paredzētos ierobežojumus, ja ir saņemts citas Eiropas Savienības dalībvalsts centrālās iestādes
pieprasījums sniegt šādas ziņas.
(2) Šā panta pirmajā daļā minētās ziņas sniedz, aizpildot veidlapu, kuras saturu un paraugu nosaka Ministru
kabinets.
(3) Šā panta otrajā daļā minēto veidlapu aizpilda valsts valodā vai tajā valodā, kuru attiecīgā Eiropas Savienības
dalībvalsts saziņai norādījusi Eiropas Savienības Padomes ģenerālsekretariātam.
(4) Ziņas par citas Eiropas Savienības dalībvalsts valstspiederīgā vai trešās valsts valstspiederīgā sodāmību sniedz
saskaņā ar starptautiskajiem līgumiem.
21.pants
(1) Reģistrā iekļautās ziņas sniedz:
1) izmantojot datu pārraidi tiešsaistes režīmā vai citus elektronisko sakaru līdzekļus, ja ziņu saņēmēju
identificē;
2) rakstveidā (vēstule vai izziņa).
(2) Izziņa ir noteikta parauga un apjoma dokuments, kas satur reģistrā iekļautās ziņas par fizisko vai juridisko
personu.
(3) Izziņā no reģistra aktuālās datubāzes norāda ziņas par fiziskās personas sodāmību Latvijas Republikā, kas nav
dzēsta (noņemta), ziņas par fiziskajai vai juridiskajai personai administratīvā pārkāpuma lietā Latvijas Republikā
piemēroto sodu, no kura izciešanas vai izpildes nav pagājis gads, kā arī ziņas par juridiskajām personām Latvijas
Republikā piemērotajiem piespiedu ietekmēšanas līdzekļiem.
12
/
14
(4) Izziņā no reģistra arhīva datubāzes norāda ziņas par fiziskajai personai dzēsto vai noņemto sodāmību Latvijas
Republikā, ziņas par fiziskajai vai juridiskajai personai administratīvā pārkāpuma lietā Latvijas Republikā piemēroto
sodu, no kura izciešanas vai izpildes ir pagājis gads, kā arī ziņas par juridiskajām personām Latvijas Republikā
piemērotiem un izpildītiem piespiedu ietekmēšanas līdzekļiem.
(5) Par izziņas sagatavošanu maksājama valsts nodeva.
(6) Ministru kabinets nosaka prasības izziņas noformēšanai, par izziņas sagatavošanu maksājamās valsts nodevas
apmēru un kārtību, kā arī atbrīvojumus no valsts nodevas maksāšanas.
V nodaļa. Reģistrā iekļauto ziņu glabāšanas termiņi
22.pants
(1) Reģistra aktuālajā datubāzē glabā ziņas par:
1) personu, pret kuru uzsākts kriminālprocess, — līdz brīdim, kad persona zaudē šo statusu;
2) aizturēto personu — līdz brīdim, kad persona zaudē šo statusu;
3) aizdomās turēto personu — līdz brīdim, kad persona zaudē šo statusu;
4) apsūdzēto personu — līdz brīdim, kad persona zaudē šo statusu;
5) personu, pret kuru notiek process medicīniska rakstura piespiedu līdzekļa noteikšanai, — līdz brīdim, kad
persona zaudē šo statusu;
6) notiesāto personu — līdz brīdim, kad sodāmība dzēsta vai noņemta, bet gadījumā, kad piemērots
medicīniska vai audzinoša rakstura piespiedu līdzeklis, — līdz brīdim, kad medicīniska rakstura piespiedu
līdzeklis ir atcelts vai audzinoša rakstura piespiedu līdzeklis ir izpildīts;
7) personu, kurai piemērots medicīniska rakstura piespiedu līdzeklis, — līdz brīdim, kad attiecīgais piespiedu
līdzeklis ir atcelts;
8) administratīvo pārkāpumu izdarījušo personu — līdz brīdim, kad no administratīvā pārkāpuma lietā piemērotā
soda izciešanas vai izpildes vai no administratīvā soda izpildes noilguma iestāšanās ir pagājis gads;
9) nepilngadīgo personu, kurai piemērots audzinoša rakstura piespiedu līdzeklis, — līdz brīdim, kad attiecīgais
piespiedu līdzeklis ir izpildīts vai aizstāts ar sodu;
10) juridisko personu, kurai piemērots piespiedu ietekmēšanas līdzeklis, — līdz brīdim, kad attiecīgais
piespiedu līdzeklis ir izpildīts;
11) Latvijas pilsoni, Latvijas nepilsoni, Savienības pilsoni, kuram Latvijā izsniegta Savienības pilsoņa
reģistrācijas apliecība vai Savienības pilsoņa pastāvīgās uzturēšanās apliecība, kā arī par Latvijā
termiņuzturēšanās vai pastāvīgās uzturēšanās atļauju saņēmušu ārzemnieku, kurš notiesāts Eiropas
Savienības dalībvalstī vai trešajā valstī, — līdz brīdim, kad no Eiropas Savienības dalībvalsts centrālās iestādes
vai trešās valsts saņemtas ziņas par iepriekš sniegto ziņu dzēšanu, bet ne ilgāk kā 100 gadus pēc personas
dzimšanas.
(2) Ziņas no reģistra aktuālās datubāzes pārvieto uz reģistra arhīva datubāzi, ja ir zudis šā panta pirmās daļas 1.,
2., 3., 4., 5., 6., 7., 8., 9. un 10.punktā noteiktais ziņu glabāšanas pamatojums vai beidzies ziņu glabāšanas termiņš.
23.pants
Reģistra arhīva datubāzē glabā ziņas par:
1) personu, kurai dzēsta vai noņemta sodāmība, personu, pret kuru uzsāktais kriminālprocess ir izbeigts,
13
/
14
© Oficiālais izdevējs "Latvijas Vēstnesis"
Likums stājas spēkā 2014.gada 1.janvārī. 
Likums Saeimā pieņemts 2013.gada 10.oktobrī.
Valsts prezidents A.Bērziņš
Rīgā 2013.gada 29.oktobrī
attaisnoto personu, personu, kurai piemērotais audzinoša rakstura piespiedu līdzeklis ir izpildīts, personu, kurai
piemērotais medicīniska rakstura piespiedu līdzeklis ir atcelts, — gadu pēc tam, kad no Iedzīvotāju reģistra
saņemtas ziņas par personas nāvi, bet ne ilgāk kā 100 gadus pēc personas dzimšanas;
2) juridisko personu, kurai piemērots piespiedu ietekmēšanas līdzeklis, — līdz tās likvidācijai vai 10 gadus pēc
tās likvidācijas, ja juridiskajai personai izpildīts piespiedu ietekmēšanas līdzeklis — likvidācija;
3) administratīvo pārkāpumu izdarījušu personu — gadu pēc tam, kad no Iedzīvotāju reģistra saņemtas ziņas
par personas nāvi vai 10 gadus pēc administratīvā pārkāpuma lietā piemērotā soda izciešanas vai izpildes vai
administratīvā soda izpildes noilguma iestāšanās.
24.pants
Ziņas no reģistra dzēš un par to sastāda aktu, ja ir zudis šā likuma 
22.panta
 pirmās daļas 11.punktā noteiktais
ziņu glabāšanas pamatojums vai beidzies ziņu glabāšanas termiņš un ir zudis šā likuma 
23.pantā
 noteiktais ziņu
glabāšanas pamatojums vai beidzies ziņu glabāšanas termiņš.
Pārejas noteikumi
1. Ar šā likuma spēkā stāšanos spēku zaudē 2005.gada 13.oktobrī pieņemtais Sodu reģistra likums (Latvijas
Republikas Saeimas un Ministru Kabineta Ziņotājs, 2005, 21.nr.; 2007, 12.nr.; 2009, 14.nr.; Latvijas Vēstnesis, 2010,
102.nr.).
2. Šā likuma 
9.panta
 pirmās daļas 5. un 10.punkts, 
12.panta
 16. un 17.punkts un 
13.pants
 stājas spēkā 2015.gada
1.janvārī.
3. Reģistrā iekļautās ziņas par personām, kuras izdarījušas administratīvos pārkāpumus līdz 2001.gada
31.decembrim, no reģistra dzēš un par to sastāda attiecīgu aktu.
4. Reģistra aktuālajā datubāzē iekļautās ziņas par personām, kuras izdarījušas administratīvos pārkāpumus no
2002.gada 1.janvāra līdz 2005.gada 31.decembrim, pārvieto uz reģistra arhīva datubāzi.
5. Ministru kabinets līdz 2014.gada 1.jūnijam izdod šā likuma 
14.panta
 trešajā daļā, 
17.panta
 pirmajā daļā,
19.panta
 ceturtajā daļā, 
20.panta
 otrajā daļā un 
21.panta
 sestajā daļā minētos noteikumus.
6. Līdz šā likuma 
14.panta
 trešajā daļā, 
19.panta
 ceturtajā daļā un 
21.panta
 sestajā daļā minēto noteikumu spēkā
stāšanās dienai, bet ne ilgāk kā līdz 2014.gada 1.jūnijam ir spēkā Ministru kabineta 2006.gada 22.augusta noteikumi
Nr.687 "
Kārtība un apjoms, kādā iesniedzamas ziņas Sodu reģistram un izsniedzamas Sodu reģistrā iekļautās ziņas
"
un Ministru kabineta 2006.gada 25.aprīļa noteikumi Nr.323 "
Noteikumi par valsts nodevu par izziņas izsniegšanu no
Sodu reģistra
", ciktāl tie nav pretrunā ar šo likumu.
14
/
14